འདིའི་སྔ་རོལ་དུ།ནུབ་ཕྱོགས་ཀྱི་རྩོམ་རིག་སྐྱོན་བརྗོད་པའི་སྡེ་ཡིས།རྩོམ་པ་པོ་དང་རྩོམ་གཉིས་བར་གྱི་འབྲེལ་བ་འབའ་ཞིག་འཇུག་ཡུལ་དུ་འཛིན་པས།ཨེ་པུ་རམ་སི་ལགས་ཀྱིས་དཔྱད་རྒྱ་ཇེ་ཡངས་ཇེ་ཟབ་ཏུ་གཏོང་བ་ལ་གཞོལ་ནས།རྩོམ་རིག་ལ་འཇུག་པའི་རྩ་བའི་རྒྱུ་བཞི་བསྟན་ཅིང་།དེ་དག་རེ་རེ་ཡིས་རྩོམ་རིག་གི་གཞུང་སྨྲ་བའི་གྲུབ་མཐའ་བཞི་སྟེ།རྩོམ་འབྲི་བ་ནི་མངོན་སུམ་གྱི་འཇིག་རྟེན་ལ་ལད་ཟློ་བར་སྨྲ་བའི་ལད་ཟློས་སྨྲ་བ་དང་།དེ་མངོན་སུམ་གྱི་སྤྱོད་ཡུལ་དུ་ཆེ་བར་འདོད་པའི་སྤྱོད་སྒོ་སྨྲ་བ།དེས་རྩོམ་པ་པོའི་དགའ་སྐྱོ་ཆགས་སྡང་མངོན་པར་མཚོན་པར་འདོད་པའི་མངོན་མཚོན་སྨྲ་བ།དེ་ལ་ཡུལ་ཅན་ལས་ཡུལ་གཙོ་བོ་དང་ནང་ལས་ཕྱི་གཙོ་བོར་འདོད་པའི་ཡུལ་སྨྲ་བ་བཅས་སོ་སོ་མཚོན་པས།མེ་ལོང་དང་སྒྲོན་མེནི་དུས་རབས་ཉི་ཤུའི་སྨད་ཀྱི་ནུབ་ཕྱོགས་རྩོམ་རིག་གཞུང་ལུགས་ཀྱི་ས་རིས་ཆེན་མོ་ཞིག་ཏུ་བགྲང་ཆོགཁོང་གིས་གསུང་དེ་ལས་གཞནརྩོམ་རིག་བརྡ་ཆད་གསལ་མཛོདཅེས་པ་དང་།རང་བྱུང་ལས་བརྒལ་བའི་རིང་ལུགས་རང་བཞིན་མཞེས་པ་སོགས་བརྩམས་ཤིང་།རྩོམ་རིག་བརྡ་ཆད་གསེད་འགྲོལདངནོར་ཏོན་དབྱིན་ཇིའི་གསུང་རྩོམ་བཏུས་དེབལ་སོགས་དེབ་ཆེན་མོ་ཁ་ཤས་བསྒྲིགས་མཆིས་སོ།།